Ammattikorkeakoulut myllerryksessä – Oamkin blogi
Jouko Paaso	· 27.2.2010
Tähän mennessä on toteutettu neljä isoa ammattikorkeakoulufuusiota. Niiden tuloksena ovat syntyneet Haaga-Helia, Metropolia, Novia ja (uusi) Tampereen ammattikorkeakoulu. Opetusministeriö linjaa, että tulevaisuudessa olisi vain 18 ammattikorkeakoulua nykyisten 25 asemesta. Lisäksi ammattikorkeakoulujen toimipisteitä on vuosina 2007 – 2010 lakkautettu yli 30. Vaaravyöhykkeessä menettää itsenäisyytensä ovat luonnollisesti pienet ammattikorkeakoulut. Opetusministeriö saattaa nähdä, että ainakin Kajaanin ammattikorkeakoulu tulisi liittää Oulun seudun ammattikorkeakouluun.
Kolmantena ammattikorkeakoulukenttää myllertävänä asiana voisin mainita Arenen koulutusohjelmaprojektin, jossa koulutusohjelmien määrää ollaan leikkaamassa noin puoleen nykyisestä. Kevät on siis mielenkiintoista aikaa; toukokuun sopimusneuvottelujen jälkeen – ehkä aiemminkin – tiedämme tarkemmin, miten OPM linjaa rakenteellista kehittämistä saatuaan ammattikorkeakoulujen strategiat osana sopimusmateriaaleja. Oamkin asema rakenteellisen kehittämisen mielessä on suhteellisen turvallinen; meille sopii hyvin, että odottelemme rauhassa asioiden kypsymistä.
by Jouko Paaso · Published 6.4.2010